ଆମ୍ଭମାନଙ୍କର କର୍ତ୍ତବ୍ୟ। ଏହି ଭୂତାଣୁର ପରିବ୍ୟାପ୍ତିକୁ ପ୍ରତିହତ କରିବା ଦିଗରେ ଭାରତର ଅଭିଜ୍ଞତାର ଅବତାରଣା କରି ପ୍ରଧାନମନ୍ତ୍ରୀ କହିଛନ୍ତି, 'ଭୟଭୀତ ନ ହୋଇ ପ୍ରସ୍ତୁତ ରୁହ' ମୂଳମନ୍ତ୍ର ଆମ ଦେଶକୁ ଏଦିଗରେ ଆଗେଇବାରେ ପ୍ରେରଣା ଯୋଗାଉଛି।
କରାଯାଇଛି ଏବଂ ଯାତ୍ରା ଉପରେ ପ୍ରତିବନ୍ଧକ ଲଗାଯାଇଛି। ଗୋଟିଏ ପରେ ଗୋଟିଏ ପାଦ ଏ ଦିଗରେ ଆଗକୁ ବଢ଼ାଇ ଆତଙ୍କିତ ମନୋଭାବକୁ ଏଡ଼ାଇ ଦିଆଯାଇପାରିଛି। ଟେଲିଭିଜନ୍ ଓ ଅନ୍ୟାନ୍ୟ ସାମାଜିକ ଗଣମାଧ୍ୟମରେ ଜାରି ରହିଥିବା ସଚେତନତା ଅଭିଯାନକୁ ଶ୍ରୀ ମୋଦୀ ଉଲ୍ଲେଖ କରିବା ସହିତ ବିପଦପୂର୍ଣ୍ଣ ପରିସ୍ଥିତିରେ ରହିଥିବା ଲୋକମାନଙ୍କ ନିକଟରେ ପହଞ୍ଚିବାପାଇଁ ବିଶେଷଭାବେ ପ୍ରୟାସ କରାଯାଇଛି ବୋଲି କହିଛନ୍ତି।
ରୋଗ ନିରୂପଣ କ୍ଷମତାକୁ ମଧ୍ୟ ବୃଦ୍ଧି କରାଯାଇଛି ବୋଲି ପ୍ରଧାନମନ୍ତ୍ରୀ କହିଛନ୍ତି। ସେ କହିଛନ୍ତି, ଦେଶରେ ଗୋଟିଏ ପରୀକ୍ଷା କେନ୍ଦ୍ର ଥିବାବେଳେ ଗତ ଦୁଇ ମାସ ମଧ୍ୟରେ ଆଉ ୬୬ଟି ଏଭଳି ପରୀକ୍ଷାଗାର ଖୋଲାଯାଇ ଏହି ବିଶ୍ୱବ୍ୟାପୀ ମହାମାରୀର ମୁକାବିଲା ପାଇଁ ବ୍ୟବସ୍ଥା ଗ୍ରହଣ କରାଯାଇଛି। ସେ କହିଛନ୍ତି, ବିଭିନ୍ନ ଦେଶରେ ଥିବା ୧୪ ଶହ ଭାରତୀୟଙ୍କୁ ଏପର୍ଯ୍ୟନ୍ତ ଦେଶକୁ ଫେରାଇ ଅଣାଯାଇଛି। ବିଦେଶରେ ଥିବା ଭାରତୀୟମାନଙ୍କର ସ୍ୱାସ୍ଥ୍ୟ ଯାଞ୍ଚ୍ ପାଇଁ ବିଭିନ୍ନ ଦେଶରେ ଭ୍ରାମ୍ୟମାଣ ଡାକ୍ତରୀ ଦଳକୁ ନିୟୋଜିତ କରାଯାଇଛି।
ରାଜପକ୍ଷେ କହିଛନ୍ତି, ଶ୍ରୀଲଙ୍କାରେ ଏହି ଭୂତାଣୁକୁ ବ୍ୟାପିବାରୁ କିଭଳି ରୋକାଯାଇପାରିବ, ତାହା ଏବେ ସବୁଠାରୁ ବଡ଼ ଆହ୍ୱାନ ପାଲଟିଛି। ସେ କହିଛନ୍ତି, ଏହି ପରିପ୍ରେକ୍ଷୀରେ ପର୍ଯ୍ୟଟକମାନଙ୍କର ଶ୍ରୀଲଙ୍କାରେ ପ୍ରବେଶକୁ ବାରଣ କରାଯାଇଛି। ଏହି ଭୂତାଣୁ ସଂକ୍ରମଣ ଦ୍ରୁତଗତିରେ ବ୍ୟାପୁଥିବାରୁ ପରିସ୍ଥିତିର ସମ୍ମୁଖୀନ ହେବାପାଇଁ ଶ୍ରେଷ୍ଠ ନୀତି ଅନୁସରଣ କରିବା ଉପରେ ସମସ୍ତେ ନିଜ ନିଜର ବିଚାରଧାରା ବାଣ୍ଟିବା ଆବଶ୍ୟକ ବୋଲି ଶ୍ରୀ ରାଜପକ୍ଷେ କହିଛନ୍ତି। ଆଫଗାନିସ୍ତାନ ରାଷ୍ଟ୍ରପତି ଅଶରଫ୍ ଘନି କହିଛନ୍ତି, ବିଶ୍ୱବ୍ୟାପୀ ମହାମାରୀ କୋଭିଡ଼-୧୯ର ମୁକାବିଲା ଲାଗି ଏକ ମିଳିତ ସହଯୋଗ ବ୍ୟବସ୍ଥା ବିକଶିତ କରିବାର ଆବଶ୍ୟକତା ରହିଛି।
ଭିଡ଼ିଓ କନ୍ଫରେନ୍ସିଂରେ ସାମିଲ ହୋଇଥିବା ସାର୍କ ସଦସ୍ୟ ରାଷ୍ଟ୍ରର ପତିନିଧି ମାନଙ୍କୁ ଧନ୍ୟବାଦ ଜଣାଇଥିଲେ। ପୃଥିବୀର ଅନ୍ୟତମ ଜନବହୁଳ ଦକ୍ଷିଣ ଏସିଆ ଏବଂ ସମଗ୍ର ବିଶ୍ୱରେ ଜନସାଧାରଣଙ୍କ ସ୍ୱାସ୍ଥ୍ୟର ସୁରକ୍ଷାକୁ ସୁନିଶ୍ଚିତ କରିବା ଦିଗରେ ଏହି ପଦକ୍ଷେପ ଏକ ଉଦାହରଣ ସୃଷ୍ଟି କରିବ ବୋଲି ଶ୍ରୀ ମୋଦୀ ଆଶା ପ୍ରକାଶ କରିଛନ୍ତି।
ଗତ ଶୁକ୍ରବାର ଦିନ ଶ୍ରୀ ମୋଦୀ ସାର୍କ ସଦସ୍ୟ ରାଷ୍ଟ୍ର ନେତୃବୃନ୍ଦଙ୍କ ସହ ଏଭଳି ଏକ ଆଲୋଚନା ଲାଗି ଇଚ୍ଛାବ୍ୟକ୍ତ କରିଥିଲେ। ଏ ସଂପର୍କରେ ଅନେକଗୁଡ଼ିଏ ଟ୍ୱିଟ ମାଧ୍ୟମରେ ପ୍ରଧାନମନ୍ତ୍ରୀ ଭିଡ଼ିଓ କନ୍ଫରେନ୍ସିଂ ଜରିଆରେ ଏହି ପ୍ରସଙ୍ଗ ଉପରେ ଆଲୋଚନା କରିବା ଲାଗି ପ୍ରସ୍ତାବ ଦେଇଥିଲେ।
